"পোস্টমাস্টার" রবীন্দ্রনাথ ঠাকুরের লেখা একটি ছোট গল্প। গল্পটির থেকে একটি অংশ নীচে উদ্ধৃত করা হল।

পোস্টামাস্টার একটা দীর্ঘনিশ্বাস ফেলিয়া ডাকিলেন, "রতন"। রতন তখন পেয়ারাতলায় পা ছড়াইয়া দিয়া কাঁচা পেয়ারা খাইতেছিল; প্রভুর কন্ঠস্বর শুনিয়া অবিলম্বে ছুটিয়া আসিল— হাঁপাইতে হাঁপাইতে বলিল, "দাদাবাবু, ডাকছ?" পোস্টমাস্টার বলিলেন, "তোকে আমি একটু একটু করে পড়তে শেখাব।" বলিয়া সমস্ত দুপুরবেলা তাহাকে লইয়া "স্বরে অ" "স্বরে আ" করিলেন। এবং এইরূপে অল্পদিনেই যুক্ত-অক্ষর উত্তীর্ণ হইলেন।

উপরোক্ত অনুচ্ছেদ অনুযায়ী, রতন কি লেখাপড়া জানত?
"পোস্টমাস্টার" গল্পে রতন লেখাপড়া জানত না। পোস্টমাস্টার তাকে লেখাপড়া শেখান। 